**PROCES VERBAL**

**Nr.133 din 27.07.2012**

***al şedinţei Consiliului de Observatori al Instituţiei Publice Naţionale***

***a Audiovizualului Compania “Teleradio-Moldova”***

**Au fost prezenţi**

***membrii Consiliului de Observatori:* Eugeniu RÎBCA, Viorica BOGATU (CUCEREANU), Raisa LOZINSCHI-HADEI, Aurelia PERU-BALAN, Vitalie ŢAPEŞ, Viorica MEŞINĂ-PRODAN.**

**Au asistat:**

**C.Marin** – Președintele Companiei, **E.Josanu** – Director-interimar al televiziunii, **V.State** – Șeful Serviciului de programe „Radio Moldova Actualități”, **D.Lazur** – Coordonator programe media al Programului Comun al Consiliului Europei şi Uniunii Europene „Susţinerea Democraţiei în Republica Moldova”.

**Ordinea de zi publicată:**

*1) Implementarea, pe parcursul anului 2012, a prevederilor art.51 alin.(2) din Codul audiovizualului al Republicii Moldova.*

*2) Vizita de documentare în Slovenia a membrilor Consiliului de Observatori al IPNA Compania „Teleradio-Moldova”.*

*3) Rezultatele monitorizării emisiunilor muzicale, difuzate la* [*„Moldova 1”*](http://trm.md/ro/tv-on-line/) *în luna mai 2012.*

*4) Diverse.*

S-a votat începerea şedinţei.

**„Pentru” – unanim 6 voturi**.

S-a propus aprobarea *Ordinii de zi* cu următoarele modificări:

*1) Alegerea secretarului ședinței Consiliului de Observatori.*

*2) Implementarea, pe parcursul anului 2012, a prevederilor art.51 alin.(2) din Codul audiovizualului al Republicii Moldova.*

*3) Vizita de documentare în Slovenia a membrilor Consiliului de Observatori al IPNA Compania „Teleradio-Moldova”.*

*4) Rezultatele monitorizării emisiunilor muzicale, difuzate la „Moldova 1”în luna mai 2012.*

*5) Diverse.*

**S-a votat: „Pentru” – 6 voturi.**

***1. Alegerea secretarului şedinţei CO din 27 iulie 2012*.**

A fost propusă candidatura dnei V.Meșină-Prodan la funcţia de secretar al şedinţei.

**S-a votat: „Pentru” – 6 voturi.**

***2. Implementarea, pe parcursul anului 2012, a prevederilor art.51 alin.(2) din Codul audiovizualului al Republicii Moldova.***

În contextul prevederilor art.51 alin.(2) din Codul audiovizualului al Republicii Moldova – „*compania va tinde să obţină 20% din serviciile sale de programe de la producătorii independenţi din Republica Moldova*”, s-au abordat diverse aspecte ale relațiilor Companiei cu producătorii independenți autohtoni.

V.State a menționat că în raport cu anul 2011, în 2012 se atestă câteva schimbări. Actualmente, 6 cicluri de emisiuni de la *Radio Moldova Muzical* sunt realizate de autori din afara instituției; 2 ediții sunt preluate săptămânal de la *Radio „Europa Liberă”*. La *„Moldova 1”*, potrivit afirmaţiilor dlui E.Josanu, producătorii independenți realizează ciclurile „Reporter de gardă”, „Discriminarea pe înțelesul tuturor”, două oferte au fost acceptate de la jurnalistul S.Tcaci.

C.Marin a afirmat că în perioada 2011-2012 producția audiovizuală independentă a fost în centrul atenției administrației Companiei. Există însă două probleme: a) piața producției audiovizuale independente nu este dezvoltată, b) resursele Companiei la acest capitol nu sunt suficiente. În 2012 pentru achiziționarea producției audiovizuale independente Fundația „Soros-Moldova” a oferit un grant de 385 mii lei. Au avut loc două tendere. La primul tender au participat două persoane fizice, care au fost refuzate având setul de documente incomplet, la cel de-al doilea s-a decis achiziționarea dintr-o singură sursă.

A fost pus la vot proiectul*Hotărârii cu privire la implementarea, pe parcursul anului 2012, a prevederilor art.51 alin.(2) din Codul audiovizualului al Republicii Moldova*.

**S-a votat: „Pentru” – 6 voturi.**

***3. Vizita de documentare în Slovenia a membrilor Consiliului de Observatori al IPNA Compania „Teleradio-Moldova”*.**

Președintele CO a prezentat *Raportul privind vizita de documentare în Slovenia a membrilor Consiliului de Observatori al IPNA Compania „Teleradio-Moldova”*,întreprinsă în perioada 19-21 iunie 2012 în cadrul Programului Comun al Consiliului Europei şi Uniunii Europene *Promovarea libertăţii, profesionismului şi pluralismului mass-media în Caucazul de Sud şi Moldova*.

Președintele CO a menţionat necesitatea studierii documentelor statutare ale RTV Slovenia în procesul elaborării noului statut al IPNA Compania „Teleradio-Moldova”. Totodată, președintele CO a argumentat necesitatea examinării oportunităţii de a înainta, în adresa Parlamentului Republicii Moldova și Guvernului Republicii Moldova, a propunerii privind adoptarea *proiectului Codului audiovizualului al Republicii Moldova*, elaborat sub egida Asociației Presei Electronice APEL și avizat de Consiliul Europei, Misiunea OSCE în Moldova și Uniunea Europeană de Radioteleviziune (EBU-UER).

Hotărârea a fost pusă la vot.

**S-a votat: „Pentru” – 5 voturi, „Contra” – 1 vot** (V.Bogatu)**.**

***4. Rezultatele monitorizării emisiunilor muzicale, difuzate la „Moldova 1” în luna mai 2012*.**

Membrii CO au prezentat informaţii privind monitorizarea următoarelor emisiuni: „Evantai folcloric” (R.Lozinschi-Hadei), „Vedete la bis” (A.Peru-Balan), „Dor”, „Vedete la bis” (V.Meșină-Prodan), „Templul muzicii” (V.Bogatu).

A fost supusă votului proiectul hotărârii privind redactarea rapoartelor de monitorizare a emisiunilor muzicale și prezentarea acestora spre aprobare Consiliului de Observatori, la una din următoarele ședințe.

**Au votat: „Pentru” – 6 voturi.**

***5. Diverse.***

E.Rîbca a supus discuțiilor chestiuni organizatorice.

**Durata şedinţei:** 16:05-20:40

**Au semnat:**

1. Eugeniu RÎBCA \_\_\_\_\_\_\_Preşedintele Consiliului de Observatori

2. Viorica MEŞINĂ-PRODAN \_\_\_\_\_\_ Secretarul şedinţei Consiliului de Observatori

3. Aurelia PERU-BALAN \_\_\_\_\_\_\_\_\_\_\_\_

4. Vitalie ŢAPEŞ \_\_\_\_\_\_\_\_\_\_\_\_\_\_\_\_\_\_\_

5. Raisa LOZINSCHI-HADEI \_\_\_\_\_\_\_\_\_

6. Viorica BOGATU \_\_\_\_\_\_\_\_\_\_\_\_\_\_\_\_\_